Prekliata láska - Pronská, Jana (Slovenský spisovateľ Bratislava, 2019)
Jana Pronská, prvá dáma slovenskej historickej romance, má na svojom konte už osemnásť kníh. Šiestu z nich, podmanivý ľúbostný príbeh plný vášní, zrady a intríg, vám prinášame v novom vydaní.
Krásna Seleina, pani Soľnohradu a dedička vzácnych soľných prameňov, právom pokladá svoje "slané dedičstvo" za prekliate, veď len kvôli nemu prišla o milovaného muža, mladého rytiera Jakuba Šóšu, a ocitla sa v nanútenom manželstve s tyranom a mamonárom Arvanom Révaiom. Keď hrad dobyje jeho právoplatný majiteľ a Jakubov brat Ctibor Šóša, Révai zbabelo utečie a Seleinu nechá napospas osudu. Rytier Ctibor, hnaný pomstou za bratovu smrť, je presvedčený, že práve Seleina môže za všetko zlo, čo postihlo jeho rodinu, a tak spočiatku nemá s mladou ženou zľutovania...
Keywords: román -- historický, romantický